এলোমেলো রাজনৈতিক ছড়া-৩  [আলোচিত বিষয়ঃ মাস্তান, আবারও রাজাকার, রাজনীতিবিদ]  ১  বস্তির এপাশটা আমারই দখলে  ওপাশটা কানকাটা শুকুরের কবলে।  নীলক্ষেতের আধাআধি আমার আওতা  সাধ্যি কি কারো আছে দেয় ভাওতা?  কাঁটাবন পার হলে পিচ্চি কামাল  পুরোটা সে একা নেয় ওঠে যত মাল।  আমি পাই সিকি ভাগ, জগলুর বলাকা  গালকাটা সুমইন্যা খায় পুরোটা মল্লিকা।  ভাগ করা আছে সবই, যার যার এলাকা  বুঝাপড়া  মজবুত, ব্যবস্থা সব পাকা।  যার যার এরিয়াতে চলে চাঁদাবাজী  আপোষে শেয়ার করি, সেভাবেই রাজী।  পুলিশকে ভয় নেই, ভাগ নিয়ে সরে  ঝামেলা করলে বেশী, ধরি যে ওপরে।  লাইনটা ঠিকঠাক আছে বহুদূর  ফোন এলে ছেড়ে দেয় করে সুড়সুড়।  থানা-জেল-হাজতে যাই আর আসি  ইঁদুর-বিড়াল খেলতে বড় ভালবাসি।  এলাকার ত্রাস আমি, করোনা বিভ্রাট  মাস্তান আমি এক, মুকুটহীন সম্রাট।